
	Датум реализације
	септембар 2026. године

	Наставник
	мр Сања  Ђурић, проф.


	Наставна тема
	Стари вијек

	Наставна јединица
	Књижевност старог вијека – гл.обиљежја

	Тип часа
	Обрада

	Циљ часа
	· Развијање потребе за читањем књижевног дјела из националне и из књижевности других народа.

	Образовни задаци
	· Утврђивање и проширивање постојећег знања о књижевностима других народа.

· Утврђивање и проширивање постојећег знања о књижевним периодима.

· Предочавање додатних објашњења и презентовање радова.

	Функционални задаци
	· Оспособљавање ученика за разумијевање поруке књижевног дјела.

· Оспособљавање ученика за критичко уважавање мишљења других и афирмисање личног размишљања.
· Мотивисање ученика за побољшање личне одговорности и поимања савременог и савремености.

	Васпитни задаци
	Схватање значаја књижевности.

	Кључни појмови
	Стари вијек и центри културе и цивилизације; истраживање дјела старог вијека, подјела књижевности у старом вијеку…

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда, пројектор

	Литература и додатни материјал за наставнике
	· Читанка за други разред средњих стручних школа;

· Текстови из периода „стари вијек“;

· ппт презентација „Књижевност од старог вијека до просвјетитељства“.

	
	· 

	Напомене

	Поред уџбеника и основних текстова, настојим да прикажем ученицима ппт презентацију, да им кроз илустрацију одређених битних сегмената из сваког књижевног периода, документујем и објасним све што би требало да виде.


ТОК ЧАСА 
	Уводни дио часа
(5 минута)


	Разговор водити у смјеру разјашњавања старо дјело, стари облици приповиједања у односу на ново и модерно. Питати ученике да ли могу да кажу шта је то старо дјело, да ли знају назив неког старог дјела. Такође, наводити их да схвате каква је улога старих цивилизација- грчка, хебрејска култура и који одјек су имале у књижевности, а и стварању свјетског поретка.

	Главни дио часа
(35 минута)


	* Ученицима се објашњава карактеристика сваког периода, који ће обрадити: сумерско-вавилонска књижевност; хеленска књижевност и хебрејска књижевност.
Издвајамо основне особине сваког народа и цивилизацијских токова из којих је произашао сваки облик књ. дјела и тиме се улази у суштину географских, историјских и културолошких токова овог периода.

Сумерско-вавилонска цивилизација са центрима културе, у градовима Ур и Урук, сумерско писмо са специфичном кунеи-формом(lat. cuneus-угао), клинастог облика. Глинене плоче и писање на глиненим плочама, величине 4-5 цм, па све до 38 цм. Дјело „Еп о Гилгамешу“, настало је око 1700. године п.н.е. Еп је преведен на хуритски и хетитски језик. Најстарија библиотека била је у Ниниви, а по наредби асирског краља Асурбанипала, сакупљена су дјела око средине VII вијека.

Хебрејска књижевност је повезана са најстаријим народом-Јевреји. Они се помињу још прије три хиљаде година, а њихова историја је испреплетена  историјама земаља древног Истока, испуњена прогонима  и лутањима.Писмо су Јевреји преузели од Феничана и тако развили алфабет. Најстарије дјело, у којем су скупљена усмена и писана предања  старих Јевреја , стигло је до нас у саставу књиге „Библија“. Ријеч библија потиче од грч. ријечи библион што значи књига. Састоји се из Старог и Новог завјета. Као име Библије, ријеч завјет не постоји ни у јеврејском изворнику Старог завјета, нити у грчком Новог завјета. Потиче из хебрејске ријечи и значи - савез, договор.
Стари завјет је зборник старозавјетних текстова, код Јевреја се назива Тора.
Нови завјет је хришћанска света књига, састоји се од четири јеванђеља, псалми и откровења.

На српски језик је превео Стари завјет Ђуро Даничић, а Нови Вук Стефановић Караџић.

Хеленска књижевност се развила у периоду робовласничког поретка, тако да она биљежи историјско-културне прилике, развој књижевног облика од епопеје, лирике и драме, те истивремено и један облик пјесништва, бесједништва и моралне философије. Хеленски стваралац је мислилац, пјесник, историограф, бесједник и као такав је уобличавао и стварао одређену психологију и уобличавао је у идеологију. Хеленска књижевност је оригинална, јер Есхил, Софокле, Еурипид нису имали узоре пред собом. Хелени су могли од Египћана и Вавилоњана да приме само математику и астрономију. Хомерова дјела „Илијада“ и „Одисеја“, остављају одређена питања, чији одговори су, до данас, неоткривени, а тичу се питања ауторства. Дјела су, свако за себе, препуна митолошких и других података, дајући свим потоњим дјелима обрасце и поетичности и лиричности, али и других разних елемената, које тумачимо у теорији књижевности, почевши од стилских изражајних средстава. 


	Завршни дио часа
(5 минут)


	Подсјетити ученике на читање најзначајних дјела, која представљају епохе о којим ће бити ријечи у наредним часовима.


ИЗГЛЕД ТАБЛЕ 

